દરમિયાન કાબુલમાં આઈએસએ આ ડ્રોન હુમલાના ત્રણ દિવસ પહેલા શિયા મુસ્લિમોની રેલી પર હુમલો કર્યો હતો. જેમાં ૮૦ લોકોનાં મોત થયા હતા. જોકે આ ઘટનામાં એવું પણ માનવામાં આવી રહ્યું છે કે ડ્રોન હુમલામાં આઈએસના ૩૦ લોકોના મોત થયા હતા. જેમાં એક વરિષ્ઠ સભ્ય મોલવી આબ્દુર્રહીમ મુસ્લિમ દોસ્તનો પણ સમાવેશ થાય છે. જોકે પાકિસ્તાન અને તાલિબાન છોડીને આઈએસમાં સામેલ થયેલો શહીદુલ્લાહ શાહીદ પણ મરનારાઓ પૈકી એક હોઈ શકે છે. આટલી મોટી સંખ્યામાં જવાનો ગુમાવી દેવાની વાત આઈએસ માટે મોટા આંચકા સમાન છે.